بیر سَروِ خُرامانایدی، سیّار خیاباندا
ایندی اگیلیب قامتی من تک، گؤزو گؤرمور
الده عصا، گزمکدهدیر آخسار خیاباندا
اوندا دولاشاردیق کی، گؤرهک «تئریا» هایاندا؟
ایندی باخیریق، هاردا «مطب» وار خیاباندا؟!
چکدیک خیابانلارکی، جوانلار ائده جؤولان
جؤولان ائلهییر ایندی سیچانلار خیاباندا
مینلرله ماشین وار بو کیچیک – دار خیاباندا
لندن- نیویورک، اللی دنه «بورس» ساتانمیر
میلیونلا گزیر بوردا خریدار خیاباندا
«بورس» آل- وئرینی بوشلا، «سهام» داندا گؤزون اؤرت
عرضه ائله میلیون قوطو سیگار خیاباندا
کئچدی او زمانکی، لوطولار بوردا گزهردی
جؤولان ائدیری ایندی گؤزهل یار خیاباندا
دلبر، یانینا خارجی- خیردا «تولا» سالمیش
نازلا دولانیر، الدهده اووسار، خیاباندا
ایتلرده اولوب قرتی، بالا قولچاغا بنزهر
گاهداندا چکیر توکلره سشوار خیاباندا
بیردن گؤروروک جدّی- درین بحثلر اولدو
چوخ معنالی، حکمتلیدیر افکار خیاباندا
بیر عدّه سئویر یاز- یایی، مانتو یاشیل اولسون
بعضی سؤلهییر: «چک اوجا دیوار خیاباندا»!
یوزمین یولون اولسا، یانینا سال ایکی یوز «گارد»
چونکی، موتور اوستده گزیر اشرار خیاباندا
آچمیش بساطین دستفروشلار، نئچه مین جور
وار فرش ساتان، فالچی، هم عطار خیاباندا
«آرش»! سؤزو کس، تئزجه اکیل، اورتادا دورما
گؤردون یاخانی توتدو طلبکار خیاباندا
الفباسیندا متن وارسا بورادا یازین، یوخسا بو سطرلری سیلین
azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab